Fitu zahöli-höli dödö ba gulidanö

No oya lafazökhi niha gangolifa hadia ia wondrege zahöli-höli dödö si so ba gulidanö, i'otarai meföna irugi iada'a. Ohitö dödöra ena'ö tefa'oli he sahöli-höli dödö ni'ila niha alua ba danö ba he göi sahöli-höli dödö ni'otomosi niha.

Angolifa fondrege atua ya'ia Fitu Zahöli-höli Dödö ba Ginötö Föna, heza tefa'oli fitu gotomosi niha ba ginötö föna. Bakha ba gangolifa andre ha tesöndra zahöli-höli dödö si so ba zifasui nasi Mediterania ni'oguna'ö ndra niha Yunani ba we'amöi mukoli. Khö ndra niha Yunani fitu no fangerai fondrege afönu (li Indonesia: ) ba fondrege oya, börö molo'ö ira niha Yunani fa'oya fitu no famaedo wa'oya planetLafotöi  fefu botoŵa sebua simane tanöa, samasui luo, simane Venus, Mars, Yupiter, btn. baero luo ba baŵa.Hulö göi la'oguna'ö fitu ba Danö Niha tobali maedo-maedo fondrege zafönu. Duma-dumania la'oguna'ö ia ba wamahowu'ö, "Yafitu khöu nono matua, ba yafitu khöu nono alawe." Simanö göi bakha ba Zura Ni'amoni'ö ba ba gotalua ndra Niha Keriso. Duma-dumania la'erai fitu ngaluo bakha ba Zura Ni'amoni'ö ba fitu sakramen bakha ba Gereja.

 Fitu zahöli-höli dödö ba ginötö föna 

Lafazökhi gangolifa fitu zahöli-höli dödö ya'ira ere sejarah Herodotus (484 – ambö töra 425 föna Keriso) ba Callimachus moroi ba Kirene (ambö töra 305–240 föna Keriso) ba museum Aleksandria. Angolifa andrö khöra no taya, ha ta'ila nösinia moroi ba wanötöi niha ba zinurara.

Si fitu zahöli-höli dödö andrö ya'ia:

 Piramida Sebua Giza, ba Giza, Mesir, otomosi fondrege atua te'awalisi ba si sindro nasa irugi ma'ökhö.
 Adu Sebua ba Rhodes, ba labua ba Rhodes, sambua hulo ba Yunani.
 Kabu Sanue Babilonia, ba Babilonia, sahatö ba kota Niniwe, Mosul, Irak.
 Malige Wandru ba Aleksandria, ba Aleksandria, Mesir.
 Lewatö Sebua Mausolos, ba kota Halikarnasus föna, ba Turki ma'ökhö.
 Adu Zeus ba Olimpia, ba kota Olimpia, Yunani ma'ökhö.
 Osali Artemis ba Efesus, Turki ma'ökhö.

 Angolifa moroi ba ginötö bö'ö 

Me ngaotu ndröfia si-19 ba si-20 labörötaigö niha wamazökhi angolifa si bohou, simane "Sahöli-höli dödö ba Abad Pertengahan", "Fitu zahöli-höli dödö ba Abad Pertengahan", "Fitu zahöli-höli dödö ba wangera-ngera Abad Pertegahan", ba "Fangotomosi sahöli-höli dödö ba Abad Pertengahan"."The Seven Wonders of the Medieval World" Lö tesura oi gangolifa andre ba ginötö andrö, börö me awena la'oguna'ö niha döi Abad Pertengahan ba ngaotu ndröfia si-16. Andrö göi wa itötöi ira Brewer's Dictionary of Phrase and Fable angolifa furi hö.

Oya otomosi si so bakha ba gangolifa andrö tefazökhi föna Abad Pertengahan, bahiza no tehöngö ba zi sagörö ulidanö. Sasese latötöi bakha ba gangolifa andrö ya'ia: Excerpts from speeches by Woodrow Wilson, William H. Taft, and Theodore Roosevelt.

 Lewatö barö danö Kom el Shoqafa, ba Aleksandria, Mesir.
 Koloseum, tanölafa nahia wamaisa si so ba kota Roma, Italia.
 Öli Sebua Tiongkok, öli niwöwöi tobali öli danö ba Tiongkok Utara, nibörötaigö mufazökhi me ngaotu ndröfia si-7 föna Keriso.
 Katedral Hagia Sophia, ni'otomosi ba ngaotu ndröfia si-6 ba Istanbul, Turki ma'ökhö (no labali'ö mesjid).
 Malige Saheu Pisa, ba kota Pisa, Italia, nifazökhi me ngaotu ndröfia si-12.
 Malige Porselen Nanjing, ba kota Nanjing, Tiongkok, nifazökhi me ngaotu ndröfia si-15.
 Stonehenge, ba Wiltshire, Inggris, nifasindro me ngahönö ndröfia si-3 föna Keriso.

So nasa otomosi bö'ö sitaraia lafaogö bakha:

 Hati Kairo, sambua hati nifazökhi ba ngaotu ndröfia si-13 ba kota Kairo, Mesir, ba wanenaŵa udu.
 Biara Kluni, sambua biara Benediktin ba kota Kluni, Perancis, nifasindro me ngaotu ndröfia si-10.
 Katedral Ely, ba kota Ely, Cambridgeshire, Inggris, nifazökhi me ngaotu ndröfia si-11.

 Fitu zahöli-höli dödö ba danö 
Simane ba gangolifa bö'ö, lö ha sara dödö niha ba wangohonogöi hadia manö zinangea ba si lö sinangea lafaogö bakha ba gangolifa zahöli-höli dödö, ba no göi asese mufahuhuosi hawa'oya lafaogö bakha zahöli-höli dödö. Da'a tou gangolifa nifazökhi CNN me 1997:

 Aurora, haga sahöli-höli dödö sasese soroma ba Artika ba ba Antartika
 Grand Canyon, sambua ndraso sebua si so ba Arizona, Amerika Serikat
 Great Barrier Reef, kara sebua ba sebolo sihulö rabo si so ba Queensland, Australia
 Ŵalö ba Rio de Janeiro, Brasil
 Hili Everest, ba gotaluara Nepal ba Tiongkok
 Hili so'alitö Parícutin, ba Michoacán, Meksiko
 Idanö satoru Viktoria, ba gotaluara Zambia ba Zimbabwe

 Fitu zahöli-höli dödö ba gulidanö sibohou 

Me 2001-2007 la'owuloi zöndra niha sato ba gu'ö Internet ya'ira moroi ba New7Wonders Foundation, sambua organisasi moroi ba Swiss. Moroi ba gangolita 200 zahöli-höli dödö, lafili niha 7 wondregea höli dödö. Me la'ombakha'ö mbua wangowuloi zöndra andrö me 2007, lö ba gotaluania Piramida Sebua Giza. Andrö wa lanönö ia tobali onönöta, me hatö piramida andre zi toröi moroi ba ginötö föna.

 Sahöli dödö Inötö mufasindro Nahiania ma'ökhö Öli Sebua Tiongkok I'otarai ngaotu ndröfia si-7 föna Keriso Tiongkok Petra ambö töra 100 föna Keriso Ma'an, Yordania Adu Keriso Sangorifi tebokai khö zato 12/10/1931 Rio de Janeiro, Brasil Machu Picchu ambö töra 1450 Propinsi Urubamba, Peru Chichén Itzá ambö töra 600 Yucatán, Meksico Koloseum te'awalisi 80 Roma, Italia Taj Mahal te'awalisi ambö töra 1648 Agra, India Piramida Sebua Giza (onönöta) te'awalisi ambö töra 2560 föna Keriso Giza, Mesir

 Fitu zahöli-höli dödö ba danö sibohou 

Aefa da'ö la'owuloi zui zöndra niha ya'ira New7Wonders Foundation me 2007-2011. Nifili sakali da'a ya'ia sahöli-höli dödö ba danö, eluahania tenga ni'otomosi niha.

 Idanö Satoru Iguazu, ba gotaluara Argentina ba Brasil
 Ŵalö Hạ Long, ba Propinsi Quang Ninh, Vietnam
 Hulo Jeju, ba Propinsi Jeju, Korea Selatan
 Ungo nidanö barö danö Puerto Princesa, ba Palawan, Filipina
 Hili sihulö meza, ba Cape Town, Afrika Selatan
 Hulo Komodo, Manggarai Barat, Indonesia
 Atua sebua Amazon, si so ba Brasil, Peru, Kolombia, Venezuela, Ekuador, Bolivia, Guyana, Suriname, ba Guiana Perancis

 Fitu kota sahöli-höli dödö sibohou 

Angolita zahöli-höli dödö aefa da'ö ni'owuloi New7Wonders Foundation ya'ia kota:

Durban, South Africa
Vigan, Philippines
Havana, Cuba
Kuala Lumpur, Malaysia
Beirut, Lebanon
Doha, Qatar
La Paz, Bolivia

 Fitu zahölö-höli dödö barö nasi 

Samazökhi angolita andre ya'ia CEDAM International, sambua orahua moroi ba Amerika, sangodödögö wamalua fangosili ba ba famaeri nasi. Me 1989 i'owuloi ndra ere nasi CEDAM ba wamili zahöli-höli dödö barö nasi sinange mufaeri.

 Palau
 Belize Barrier Reef, Belize
 Great Barrier Reef, Australia
 Umbu nidanö aukhu barö nasi (ba zi sagörö ulidanö)
 Hulo Galapagos, Ekuador
 Baŵa Baikal, Rusia
 Asi Soyo, ba gotaluara Arab Saudi, Yemen, Mesir, Sudan, Eritrea ba Jibouti

 Fitu zahöli-höli dödö si fakhai ba industri 
Samazökhi angolita andre no Deborah Cadbury moroi ba Inggris bakha ba mbukunia Seven Wonders of the Industrial World. Me 2003 ifazökhi filem sanandrösa ba zahöli-höli dödö si fakhai ba industri andre BBC faoma Deborah Cadbury.

 SS Great Eastern, köfa nasi Inggris nifofanö faoma sau nidanö, tebörögö moloyo me 1858
 Malige haga Bell Rock, ba mbewe nasi Angus, Skotlandia, te'awalisi me 1810
 Soroso Brooklyn, ba New York City, New York, Amerika Serikat, tebörögö te'oguna'ö me 1883
 Sistem wanibo'ö nidanö sita'unö ba London, Inggris, i'otarai gangahorita ngaotu ndröfia si-19
 Lala kereta api transkontinental, Amerika Serikat, 3.077 km fa'anau, te'awalisi me 1869
 Kanal Panama, lala nidanö nifazökhi niha 82 km fa'anau, samatohu nasi Atlantik ba Pasifik, te'awalisi me 1914
 Ba'a nidanö sebua Hoover, ba nidanö Kolorado, Amerika Serikat, te'awalisi me 1936

 Fitu zahöli-höli dödö baero langi 
Me 1999 ifazökhi gangolita zahöli-höli dödö baero langi majalah Astronomy.

 Enceladus, sambua moroi ba gotalua mbaŵa Saturnus
 Tandra soyo khö Yupiter, tandra wa so mbade sebua tanö tou Yupiter
 Böbölöwi asteroid, sambua nahia ba gotalua lala nitörö Mars ba Yupiter
 Uli Luo
 Asi sebolo ba gulidanö
 Laeduru Saturnus
 Olympus Mons, hili so'alitö si so ba Mars, hili fondrege alaŵa ba zi sagörö sistem luo

 Famotokhi 

 Khai-khai baero 

 77 Wonders of the World in 360° A list of world wonders linking the ancient 7 Wonders of the World and the World Heritage List by UNESCO

 Umbu 

Category:Sahöli-höli dödö
Category:Budaya